C 47/298
HR
Službeni list Europske unije
7.2.2023.
četvrtak, 7. srpnja 2022.
P9_TA(2022)0297
Održiva zrakoplovna goriva (inicijativa „ReFuelEU Aviation”) ***I Amandmani koje je donio Europski parlament 7. srpnja 2022. o Prijedlogu uredbe Europskog parlamenta i Vijeća o osiguravanju jednakih uvjeta za održivi zračni prijevoz (COM(2021)0561 – C9-0332/2021 – 2021/0205(COD)) (1) (Redovni zakonodavni postupak: prvo čitanje) (2023/C 47/34)
Amandman 1 Prijedlog uredbe Uvodna izjava 1.
Tekst koji je predložila Komisija (1)
Posljednjih je desetljeća zračni prijevoz imao ključnu ulogu u gospodarstvu Unije i u svakodnevnom životu njezinih građana kao jedan od najuspješnijih i najdina­ mičnijih sektora gospodarstva Unije.
Snažan je pokretač gospodarskog rasta, otvaranja radnih mjesta, trgovine i turizma te povezanosti i mobilnosti poduzeća i građana, posebno na unutarnjem zrakoplovnom tržištu Unije.
Rast usluga zračnog prijevoza znatno je pridonio poboljšanju povezanosti u Uniji i s trećim zemljama te je snažan čimbenik gospodarstva Unije.
(1)
Izmjena (1)
Posljednjih je desetljeća zračni prijevoz imao ključnu ulogu u gospodarstvu Unije i u svakodnevnom životu njezinih građana kao jedan od najuspješnijih i najdina­ mičnijih sektora gospodarstva Unije.
Snažan je pokretač gospodarskog rasta, otvaranja radnih mjesta, trgovine i turizma te povezanosti i mobilnosti poduzeća i građana, a ima i vrlo važnu ulogu u povezivanju najudaljenijih regija i kopna, posebno na unutarnjem zrakoplovnom tržištu Unije.
Rast usluga zračnog prijevoza znatno je pridonio poboljšanju povezanosti, promicanju kohezije i smanjenju regionalnih razlika u Uniji, posebno za periferne, najudaljenije, rijetko naseljene i otočne regije, kao i povezanosti s trećim zemljama te je snažan čimbenik gospodarstva Unije.
Predmet se vraća nadležnom odboru na međuinstitucijske pregovore u skladu s člankom 59. stavkom 4., četvrtim podstavkom (A9-0199/2022).